पाली: हाईवे पर कोयले से भरे ट्रक में अनियंत्रित होकर घुसी जीप, हादसे में एक युवक जिंदा जला-Jeep crashed into a truck filled with coal on highway a youth burnt alive in accident in pali | rajasthan - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
Updated: October 19, 2019, 8:15 AM IST
हाईवे पर ट्रक से भिड़ंत के बाद जीप में लगी भीषण आग
पाली में शुक्रवार की रात हाईवे पर एक कोयले से भरे खड़े ट्रक में पीछे से जाकर जीप भिड़ गई, जिससे जीप में भयंकर आग लग गआ. वहीं हादसे में एक युवक की जलने से मौके पर ही मौत हो गई.
Last Updated: October 19, 2019, 8:15 AM IST
पाली. राजस्थान के पाली (pali) जिले में शुक्रवार की रात हाईवे (highway) पर एक कोयले से भरे खड़े ट्रक में पीछे से जाकर जीप (Jeep) भिड़ गई. भिड़ंत इतनी तेज थी कि जीप में आग (Fire) लग गई और देखते ही देखते आज ने विकराल रूप ले लिया. जीप में सवार एक युवक आग की वजह से जिंदा जल गया वही जीप में सवार दो युवक गंभीर रूप से झुलस गए, जिन्हें इलाज के लिए जैतारण अस्पताल ला रहे थे, लेकिन दोनों ही घायल बीच रास्ते में ही भाग गए. सूचना मिलने पर मौके पर पुलिस ने घटनास्थल का मुआयना कर जांच शुरू कर दी है.
ट्रक में टक्कर लगते ही जीप में लगी आग
घटना जिले के जैतारण थाना क्षेत्र के NH- 458 की है. जैतारण थाना प्रभारी सुरेश चौधरी ने बताया कि चावंडिया कला गांव के जोगेश्वर आश्रम के पास शुक्रवार देर रात को सड़क किनारे खड़े ट्रक में बोलेरो घुस गई. हादसे के बाद दोनों वाहनों में आग लग गई सूचना के बाद मौके पर ग्रामीणों की भीड़ जमा हो गई सूचना पर जैतारण नगरपालिका से अग्निशमन वाहन मौके पर पहुंचा. काफी मशक्कत के बाद आग पर काबू पाया गया, लेकिन ट्रक में कोयला भरा होने के कारण आग पूरी तरह से नहीं बुझ पाई.
ट्रक में भरे कोयले को खाली करवा कर ट्रक को एक तरफ करवाया गया. हादसे में जीप सवार एक व्यक्ति की जैतारण ले जाते समय रास्ते में मौत हो गई. शव को जैतारण के राजकीय अस्पताल की मोर्चरी में रखवाया गया. पुलिस ने बताया कि मृतक युवक की अभी तक शिनाख्त नहीं हो पाई. मृतक के हुलिए के आधार पर पुलिस शिनाख्त के प्रयास कर रही है. फिलहाल पुलिस मामले की जांच में जुटी हुई है.
यह भी पढ़ें- सरकार के इस फैसले को मंत्री, उप मुख्यमंत्री तक ने बताया गलत, पढ़ें- सचिन पायलट का बड़ा बयान
यह भी पढ़ें-RLP अपनी 15 साल पुरानी कुर्सी बचाने में जुटी, हनुमान बेनीवाल ने जीत का किया दावा
First published: October 19, 2019, 8:06 AM IST